tomron87/hebrew-wikipedia-sentences-corpus huggingface dataset:
שימו לב שהיות ש־ הוא מספר שלילי לכן לפי הכלל בחשבון מודולרי (מודולו במקרה זה) הוא שקול למעשה ל־.
מה שנותר הוא לחשב את .
הדוגמה היא להמחשה בלבד, בפועל חובה על הראשוניים ו־ להיות הרבה יותר גדולים מהדוגמה המובאת כאן.
זאת כדי למנוע ניסיון לתקוף את האלגוריתם על ידי פירוק לגורמים באמצעות אלגוריתם פירוק לגורמים ידוע ואז לחשב את מפתח הפענוח באותה דרך שבה מחשב אותו המקבל.
אלגוריתם RSA יכול לשמש גם כחתימה דיגיטלית.
כיוון שפונקציית ההצפנה היא התאמה על המפתחות יכולים להחליף תפקידים והחתימה מתבצעת על ידי היפוך סדר ההצפנה והפענוח לעיל.
כדי לחתום על המסר אליס מצפינה אותו באמצעות המפתח הסודי שלה ושולחת את התוצאה לבוב, כדי לאמת את החתימה בוב מפענח את המסר באמצעות המפתח הפומבי (של אליס).
אולם אין לחתום על מסמך בשיטת RSA בצורה ישירה אלא יש צורך תחילה לקודד את המסר באמצעות פונקציית יתירות כלשהי או פונקציית גיבוב לפני החתימה ואת החתימה לבצע על תוצאת הפונקציה במקום על המסר עצמו כדלהלן:
אם אליס מעוניינת לשלוח את המסר כשהוא חתום על ידה לבוב, היא מבצעת:
(בדיוק כמו בתהליך הפענוח לעיל).
כאשר היא פונקציית היתירות האמורה והחתימה היא .
שימו לב אף על פי שהמטרה בחתימה הדיגיטלית אינה סודיות, כיוון שאליס בעצם הצפינה את המסר היא לא צריכה לשלוח אותו כיוון שבוב מסוגל לשחזרו מתוך החתימה.
על כן השיטה המתוארת אפשרית רק כשהמסר קצר (קטן מהמודולוס), כדי לחתום על מסר גדול יותר, נוקטים בשיטה אחרת, תחילה משתמשים בפונקציית גיבוב על המסר ואת החתימה מבצעים על תוצאת פונקציית הגיבוב במקום על המסר עצמו.
במקרה זה אליס תצטרך לשלוח גם את המסר עצמו בנפרד.
לאימות החתימה, בוב מחשב את:
(בדיוק כמו תהליך ההצפנה לעיל)
בוב משיג עותק אותנטי של מפתח האימות של אליס (המקביל למפתח ההצפנה ) באמצעותו מפענח את ובהפעלת הפונקציה ההופכית משחזר את המסר המקורי.
בוב יכול להיות משוכנע כי רק אליס שהיא בעלת המפתח הפרטי המתאים, יכולה הייתה להיות המקור למסר ובמיוחד שלא שונה על ידי גורם כלשהו במהלך המשלוח.
פונקציית היתירות הכרחית כיוון שללא השימוש בה יהיה קל למצוא מסר אחר שעבורו החתימה של אליס תהיה תקפה ללא ידיעת המפתח הפרטי שלה.
זאת בשל הכיפליות של RSA.
כדי לראות מדוע נניח כי (פונקציית הזהות), אם אליס חתמה על שני מסמכים שונים ו־ אזי כפולה של החתימות: ו־ על המסרים הנ"ל תהיה חתימה תקפה עבור המסר .
פונקציית היתירות מבטלת את האסוציאטיביות של החתימות ועל כן מונעת בעיה זו.
החסרון העיקרי בגרסה הבסיסית הוא בגודל מפתח הפענוח שחייב להיות מטעמי ביטחון קרוב לגודלו של .
היות שאלגוריתם RSA מערב העלאה בחזקה מודולרית, זמן ההצפנה והפענוח תלויים ישירות במספר סיביות המפתחות.
מאז המצאת RSA נעשו מספר ניסיונות לצימצום גודל המפתחות ולשפר בכך את יעילות האלגוריתם.
הדרך הפופולרית ביותר היא ניצול משפט השאריות הסיני (CRT).
הרעיון הוא לפצל את מפתח הפענוח למספר מפתחות קטנים, חישוב העלאה בחזקה עם כל אחד מהם בנפרד ואז שילוב התוצאות בעזרת אלגוריתם CRT מתוך מערכת השקילויות שנוצרת.
חישוב CRT זניח יחסית לפעולת העלאה בחזקה מודולרית, על כן שיטה זו משפרת משמעותית את תהליך הפענוח.
משפט השאריות הסיני מאפשר פענוח מהיר יותר במיוחד בפלטפורמה מרובת מעבדים, בה ניתן לחשב העלאה בחזקה מודולרית באופן מקבילי.
RSA-CRT ב־1982 פותחה גרסת RSA-CRT בה תהליך הכנת המפתחות והפענוח דורשים מספר התאמות: מחשבים שני מפתחות פענוח ו־ באופן שמתקיים וכן .
לפענוח תחילה מחשבים את ואת .
נעזרים באלגוריתם של הרווי גארנר לחישוב CRT, כדי לחלץ את מתוך מערכת השקילויות כך: (כאשר הוא הופכי כפלי של מודולו ).
כיוון שהמפתחות ו־ קטנים בחצי מהמודולוס זמן הפענוח מתקצר בפקטור של 2 כמעט, זאת מבלי לאבד מביטחון האלגוריתם.
Batch RSA גרסת RSA של עמוס פיאט שבה, אם המפתח הפומבי קטן מאוד, ניתן לפענח מספר מסרים שהוצפנו תחת אותו מודולוס בבת אחת.
רעיון זה שימושי במערכות דוגמת שרת SSL המבצע פעולות Handshake בתדירות גבוהה.
במקרה כזה ניתן לשנות את ארכיטקטורת השרת כך שימתין לקבלת מספר בקשות פענוח ואז יפענח את כל המסרים במחיר של פעולת פענוח אחת, בתנאי שהמודולוס זהה ומפתחות ההצפנה קטנים (ושונים).
שיטה זו משפרת את יעילות אלגוריתם RSA בפקטור של כמעט 3.5 אם מבצעים שמונה פענוחים בבת אחת.
כדי להסביר כיצד זה פועל, ידוע שבעיית RSA היא מציאת שורש ממעלה כלשהי מודולו שלם פריק .
בתהליכי הפענוח והכנת החתימה המתוארים לעיל, יש צורך להעלות את בחזקת כלומר לחשב את .
אם למשל , ונתונים שעבורם צריך לחשב את ואת , אפשר לחשב תחילה את:
ואז לפתור את המשוואות הנ"ל כדלהלן:
יוצא שרק בחישוב נדרשת העלאה בחזקה מודולרית מלאה, בנוסף למספר קבוע קטן של פעולות כפל וחילוק מודולריים.
החסכון הוא ששתי העלאות בחזקה מודולו בוצעו כמעט במחיר של העלאה בחזקה מודולרית אחת.
הטריק המתואר מסתמך על העובדה שהמעריכים זרים זה לזה.
אפשר להוסיף שיפורים לשיטה זו כמו CRT האמור.
החסרון העיקרי הוא בצורך במפתחות הצפנה קטנים מאוד.
כאשר מפתח הצפנה גדול, Batch RSA לא תהיה יעילה בשל התקורה הרבה הנוספת.
Multi-prime RSA גרסה זו מבוססת על שינוי מבנה המודולוס.
מיישמים את RSA עם מודולוס במבנה או כאשר .
מכינים מפתחות פענוח מתאימים כמספר הגורמים, מפענחים עם כל מפתח במפרד ואז מחשבים את מערכת הקונגרואנציות באמצעות אלגוריתם CRT.
במקרה של שלושה גורמים, אם המודולוס בגודל 2048 סיביות, כל גורם ראשוני יהיה בערך בגודל 683 סיביות.
חישוב חזקה מודולרית בסדר גודל כזה מהיר במידה ניכרת מאשר חישוב החזקה עם המודלוס עצמו.
משיקולי ביטחון במקרה שהמודולוס בגודל 1024 סיביות מספר הגורמים המקסימלי יכול להיות 3. RSA multi-prime מהירה יותר מהגרסה הבסיסית בפקטור של 2 בקירוב.
תקן PKCS #1 תומך בגרסה זו.
Multi-power RSA בגרסה זו המודולוס הוא מהצורה: כאשר ו־ הם בגודל סיביות (n הוא מספר סיביות המודולוס).
במקרה של 1024 סיביות משיקולי ביטחון, לכל היותר .
בפענוח משתמשים בשיטת למת הנזל (Hensel lifting) שהיא יעילה יותר מהעלאה בחזקה מודולרית רגילה.
בשיפורים קלים multi-power יעילה יותר מהשיטה הבסיסית בפקטור של 2.3 לפחות.
Rebalanced RSA הרעיון בשיטה זו הוא לפתור את חוסר האיזון הקיים בגרסה הבסיסית של RSA בין גודל מפתח ההצפנה לבין גודל מפתח הפענוח.
משיקולי יעילות מפתח ההצפנה בדרך כלל קטן משמעותית.
עובדה שלא תמיד רצויה היות שעלול להיווצר עומס יתר בצד המפענח לעומת הצד המצפין.
במיוחד הדבר חשוב במכשיר נייד שאמור לייצר חתימת RSA שלאחר מכן תאומת על ידי שרת מהיר.
כאן דווקא תהליך יצירת החתימה (המקביל לפענוח) צריך להיות קל יותר כיוון שנעשה בסביבה מוגבלת במשאבים.
גרסת Rebalanced RSA דומה ל־RSA-CRT המתוארת לעיל, מלבד זאת שבגרסה זו מקזזים מגודל מפתח הפענוח על חשבון מפתח ההצפנה.
השוני הוא בעיקר באלגוריתם הכנת המפתחות.
אם השיטה מיושמת נכון ניתן להגיע למפתחות פענוח בסדר גודל של 160 סיביות כל אחד (במקרה של מודולוס בגודל 1024 סיביות).
התקורה הנוספת מתהליך הכנת המפתחות וכן חישוב CRT בשלב הסופי של הפענוח נמוכה ביותר.
חסרונה של השיטה הוא בעיקר בעובדה שהמפתח הפומבי גדול יותר, עקב כך לא בכל המערכות ניתן לישמה.
יש מערכות המגבילות את גודל מפתח ההצפנה משיקולי יעילות.
שיטה זו יעילה יותר מהגרסה הבסיסית של RSA בפקטור של 3 לפחות.
Unbalanced RSA הצעה של עדי שמיר שבה הגורמים הראשוניים אינם שווים בגודלם (מכאן השם).
הרעיון הוא שכדי להקשות על שבירת RSA בדרך של פירוק לגורמים רצוי שהמודולוס יהיה גדול ככל האפשר, אולם זה פוגע ביעילות השיטה במיוחד בסביבה מוגבלת במשאבים.
אולם אם קטן, נניח 1000 סיביות ו־ גדול פי חמישה, אזי משיגים שיפור בביטחון השיטה ועדיין תהליכי ההצפנה והפענוח נותרים באותה רמת סיבוכיות (בתנאי שהמסר קטן מ־).
זאת כיוון שיעילות אלגוריתמים המנצלים קיומם של גורמים קטנים אינה גבוהה והאלגוריתמים הכלליים פחות יעילים כאשר המודולוס גדול.
בשיטה זו ההצפנה זהה, כל עוד המעריך גדול מספיק כדי ש־ מספיק גדול.
לפענוח מנצלים את CRT כדי לחשב את: כך: תחילה מצמצמים ואת ואז מחשבים את .
אך יש להיזהר מפני התקפת מוצפן־נבחר שבה התוקף מצליח לחלץ מידע מסוים לגבי סיביות המפתח, כאשר מנסים לפענח את התוצאה תהיה במקרה זה מתקבלת הודעת שגיאה מהמערכת.
באמצעות חישוב CRT וחיפוש בינארי ניתן למקד את החיפוש עד כדי חשיפת המפתח כולו במספר קטן של ניסיונות.
סוגיית ביטחון גרסאות אילו היא שאלה פתוחה.
לא ברור לגמרי האם טכניקות אילו מחלישות או מחזקות את ביטחון אלגוריתם RSA.
אם כי לא ידוע על דרכים יעילות לשבירת האלגוריתם בשל שינויים אילו.
ראו המאמר של דן בונה וחובב שחם Fast Variants of RSA שפורסם במגזין Cryptobytes של RSA, קיץ 2002.
הצפנת RSA מכונה דטרמיניסטית משום שהאלגוריתם אינו מערב שימוש במספרים אקראיים בניגוד לשיטות הצפנה הסתברותיות (כמו אל־גמאל).
משמעות הדבר היא שבהצפנת אותו מסר פעמים נוספות (עם מפתח הצפנה זהה) תתקבל תמיד תוצאה זהה.
הצפנה דטרמיניסטית פגיעה מעצם טבעה להתקפת מוצפן־נבחר, בה מניחים שהתוקף מסוגל לבחור טקסטים אותם הוא מעוניין להצפין ולנתח את תוצאת הצפנתם, אך אין לו גישה למפתח הפענוח עצמו.
כתוצאה מכך, ייתכן מצב שהתוקף יוכל לנחש או לחשוף מידע חלקי או מלא אודות הצופן.
כמו כן ישנם מקרי קצה שבהם המסר המיועד להצפנה עלול להוות נקודת תורפה כגון אם הוא קטן מאוד או בעל מבנה ייחודי.
במקרה כזה הטקסט נקרא "חלש" כי הוא מסכן את ביטחון ההצפנה.
כאשר או או תוצאת ההצפנה תהיה תמיד עצמו.
כאשר מצפינים עם מעריך קטן כגון ערכים קטנים של עלולים להניב תוצאות קטנות הנמוכות מהמודולוס מה שמאפשר חישוב שורש ממעלה שלישית ללא תלות במודולוס.
כשהמסר קטן ניתן לתקוף את ההצפנה בהתקפת מוצפן־נבחר, שבה התוקף מצפין מראש את כל האפשרויות של ואז בחיפוש קל ימצא את המתאים ובכך יפענח את הטקסט המוצפן מבלי לתקוף את השיטה עצמה.
כדי להימנע ממסר חלש וכדי לסכל התקפת טקסט מוצפן נבחר שמנצלת חולשה זו, מקובל לרפד את המסר באמצעות אלגוריתם ריפוד מוסכם לפני ההצפנה.
שיטת הריפוד עצמה לא חייבת להיות סודית.
אפשר לשרשר מחרוזת אקראית למסר לפני ההצפנה כך שמבנהו המקורי מיטשטש ובזמן הפענוח פשוט מסירים את המחרוזת האקראית.
תקן PKCS #1 יישם שיטת ריפוד פשוטה כזו.
לפני ההצפנה המסר רופד באפסים ובמספר אקראי באורך מוגדר כלשהו.
ב־1998 הראה דניאל בלייכבכר ממעבדות בל ששיטת ריפוד כזו אינה בטוחה כלל ואפשר לפרוץ אותה בקלות.
ב־1995 ניסחו מיהיר בלייר ופיליפ רוגווי את רעיון מודל אורקל אקראי והראו שבאמצעותו אפשר ליישם כל שיטת הצפנה אסימטרית (דטרמיניסטית) באופן שתהיה בעלת ביטחון סמנטי.
על בסיס רעיון זה פותח אלגוריתם OAEP המשתמש במחולל מספרים אקראיים בטוח ופונקציית גיבוב קריפטוגרפית בשילוב עם RSA להצפנה בטוחה.
ב־1998 תקן הצפנת מפתח־פומבי PKCS #1 תוקן ואלגוריתם OAEP שולב בתקן כשיטת הריפוד התקנית להצפנת מפתח פומבי הנקראת RSA-OAEP .
כדי ליישם את RSA במחשב אין די בדרך הרגילה באמצעות יחידת החישוב במעבד, כיוון שאורך מקסימלי של מספר שניתן לעיבוד בדרך קונבנציונלית אינו עולה על גודלו של האוגר הגדול ביותר.
ככל שהמחשבים השתפרו, הצורך באריתמטיקה מודולרית במספרים גדולים בהרבה רק הלך וגדל.
משום כך הפתרון הוא אריתמטיקה מרובת ספרות (Multi-precision), כלומר חישוב ספרה אחר ספרה בנפרד כאשר כל ספרה תופסת קרוב לאוגר שלם.
בדרך זו החישוב יותר איטי, אך אורך המספרים אינו מוגבל (בגבולות הזיכרון הזמין במחשב).
קיימות ספריות לחישובים אריתמטיים מרובי ספרות לשפות התכנות הנפוצות כמו FreeLIP לשפת C של ארג'ן לנסטרה, שסייעה באתגר הראשון כנגד RSA, פירוק RSA-129 ב־1994 או המחלקה BigInteger של Java.
מרכיב חשוב בהכנת RSA הוא יצירת מפתח הפענוח שנקרא הופכי כפלי מודולרי של (מודולו ).
כדי למצוא מספר כזה צריך לפתור את משוואת אוקלידס עבור שלם כלשהו.
אפשר לבצע זאת באמצעות אלגוריתם אוקלידס המורחב.
הצפנה ופענוח דורשים פעולות העלאה בחזקה עם מעריך גדול.
הדרך הנאיבית לחישוב חזקה אינה יעילה במקרה זה.
קיימים מספר אלגוריתמים לחישוב חזקות גדולות באריתמטיקה מודולרית.
להלן תיאור שיטה רקורסיבית בסיסית שנקראת Square and Multiply או "העלאה בחזקה משמאל לימין".
הרעיון הוא שאפשר לחשב את באמצעות סדרת הריבועים עד , אפשר להכין סדרה כזו באופן רקורסיבי על ידי העלאות חוזרות בריבוע: .
לפי חוקי האריתמטיקה מודולו אפשר לבצע את הצמצום המודולרי לאחר כל העלאה בריבוע במקום לבצע את הצמצום בסוף ובכך להימנע מהתנפחות התוצאה.
לפי חוקי החזקות אפשר לקבל את כמכפלה של ערכים מתוך הסדרה האמורה, אותם אפשר לקבל על ידי הייצוג הבינארי של המעריך, דהיינו כאשר הסיבית הנוכחית היא אחד יש לכלול את האיבר המתאים במכפלה.
הטבלה הבאה מדגימה את .
הפרמטר בטבלה מכיל את הייצוג הבינארי של המעריך: כאשר הסיבית הימנית היא הסיבית הכי פחות משמעותית והסיבית השמאלית היא הסיבית המשמעותית ביותר.
התוצאה תהיה מכפלת ערכי בעמודות בהן כלומר
את החישוב הזה קשה לעשות בדרך הישירה כמו באמצעות מחשבון כי תוצאת הביניים של ההעלאה בחזקה לפני החילוק היא באורך כאלף ספרות עשרוניות שזה מספר ארוך מדי מכדי להכילו במשתנה אחד.
להלן פסאודו קוד של האלגוריתם:
המייצג את סיביות המעריך .
בלולאה הראשית סורקים את סיביות מימין לשמאל (מהספרה הכי פחות משמעותית לספרה הכי משמעותית), מעלים את בריבוע בכל סבב וכל פעם שהסיבית הנוכחית היא 1 בנוסף מכפילים ב־.
החלק הקשה באלגוריתם הוא הצמצום המודולרי.
בשיטה הנאיבית מחלקים חילוק ארוך ב־ ונוטלים את השארית.
השימוש בחילוק גוזל זמן עיבור ולכן במספרים גדולים מאוד אינו מומלץ אם רוצים להגיע לביצועים אופטימליים.
קיימות שיטות יעילות יותר לצמצום מודולרי כמו שיטת "חלון הזזה" שיטת Barrett ושיטת מונטגומרי.
האחרונה נחשבת ליעילה ונפוצה במימושים מעשיים.
לשיפור נוסף בביצועים יש המיישמים את פעולות הכפל במספרים הגדולים (מגודל מינימלי שנקבע לפי המערכת) בשיטת קרצובה או טום־קוק בסגנון הפרד ומשול.
Timing Attack היא התקפת ערוץ צדדי שעושה שימוש בעובדה שמהירות ההצפנה תלויה בקלט.
אם לתוקף יש גישה למערכת (כמו כרטיס חכם או מעגל משולב במכשיר) שבו מתבצעים ההצפנה והפענוח, אך אין לו גישה למפתח הפענוח עצמו המוטמע במערכת.
עדיין ביכולתו לחלץ את המפתח באמצעות מדידת הפרשי הזמן בעת פענוח מספר מסוים של טקסטים מוצפנים.
יתרה מזו, אם מיישמים אחת מהגרסאות הממוטבות של RSA שעושה שימוש בגורמים הראשוניים, הדבר עלול להוביל לפרצה מסוימת כיוון שניתן למדוד את המידע שדולף מהמערכת בזמן חישוב מערכת הקונגרואנציות של CRT בגלל התלות בסיביות של המספרים הראשוניים.
כמו כן אם ארעה שגיאת חומרה במהלך החישוב וחלק מסיביות הפרמטרים השתבשו עקב כך, יש סכנה שמידע פנימי ידלוף.
ישנן דרכים להתמודד עם זה.
למשל להבטיח שתהליך הפענוח יתרחש בזמן קבוע על ידי השהיה מכוונת.
אולם בדרך זו יעילות המערכת נפגעת.
גישה אחרת הנקראת Blinding מנצלת את תכונת הכפליות של RSA (להלן).
במקום לפענח את הטקסט המוצפן ישירות, בוחרים אקראי כלשהו ואז מחשבים את: והתוצאה תהיה .
ניתן להסיר את הערך האקראי מהמסר על ידי הכפלה ב־ (ההופכי של מודולו ).
בצורה זו הפענוח אינו תלוי בטקסט המוצפן המתקבל ועל כן התקפת תזמון תכשל במקרה כזה.
כמו כן יש לוודא תמיד שהודעות השגיאה של המערכת לא יסגירו מידע פנימי, על ידי בדיקה תמידית של תקפות ערכים וכן לוודא שהזמן הדרוש לכל פעולה יהיה קבוע ללא תלות בשגיאה או בנקודת הזמן בו ארעה.
הצפנת RSA אינה פותרת את בעיית האימות והבטחת השלמות.
במילים אחרות, תוקף אקטיבי המסוגל להשתלט על ערוץ התקשורת שבין אליס ובוב יכול בהתקפת אדם באמצע ליירט את מפתח ההצפנה שאליס שולחת לבוב, להחליפו באחר כך שבוב יצפין את כל המסרים עבור אליס במפתח הלא נכון.
בדרך דומה מיירט ומשנה את המסרים שבוב שולח לאליס, מפענח את תוכנם, חוזר ומצפינם במפתח המקורי של אליס ושולחם ליעדם.
כאשר בוב ואליס אינם מודעים למתרחש.
במילים אחרות, בוב חייב להיות בטוח שהמפתח הפומבי שייך לאליס וכן אליס אינה יכולה לדעת מיהו מקור המסר שקיבלה ללא אמצעים נוספים כדי להבטיח זאת.
הבטחת שלמות ואותנטיות מפתחות ההצפנה והמסרים נעשים בפרוטוקולים שונים חלקם נעזרים בצד־שלישי נאמן (כמו רשות אישורים CA) וחתימה דיגיטלית.
RSS (ראשי תיבות של Really Simple Syndication או Rich Site Summary, החל מגרסה 2; בעברית מכונה גם "רסס" בהקשר של רסיסי מידע ) הוא נוהל תכנות המאחד כמה תקני XML, שמאפשר למשתמש או אפליקציה לעקוב אחר שינויים באתרי אינטרנט.
פורמט זה משמש בין היתר להצגת עדכוני חדשות מאתרים שונים, קבלת עדכונים בדואר האלקטרוני, שמיעת פודקאסטים ועוד.
הרעיון הבסיסי הוא לדמות רשימה של תכנים חדשים מתוכנת השרת לתוכנת הלקוח כדי לחסוך למשתמש זמן חיפוש ובדיקה האם מידע התעדכן ואם כן, איזה מידע התעדכן.
בנוסף מאפשרת טכנולוגיה זו לרכז ולשלוט בכמות גדולה של תכנים המגיעים ממספר אתרים.
הרעיון מבחינה טכנית בבסיסו הסכמה על תגי XML משותפים המאפשרים לתוכנת הלקוח לדעת מהו ערוץ התוכן, מהו הנושא, מהו הקישור לאתר המקור וכדומה.
אף על פי שנדמה כי השרת מספק בדחיפה מידע ללקוח, מבחינה טכנית תוכנת הלקוח היא זו שבודקת מדי פעם האם לשרת יש חידוש עבורה.
בקובץ RSS שני סוגים עיקריים של יחידות: ערוץ (channel) ופריט (item).
הגדרות הערוץ מתארות בדרך כלל את מקור המידע.
לכל ידיעה חדשותית, אירוע או פרט מידע מוקדש פריט הכולל מידע על תאריך היצור ותאריך התפוגה שלו.
יש גם כלים מוכנים המייבאים ומייצאים RSS.
כדי להשתמש בהם, יש להוסיף את הקישור של קובץ ה־RSS שמספק האתר לרשימת ההזנות (feeds), וכך ניתן לקרוא את התוכן החדש.
ישנן גם תוכנות עזר מקוונות, שמסייעות בקריאת תוכני RSS.
דפדפן פיירפוקס בכל גרסאותיו ואינטרנט אקספלורר (מגרסה 7) תומכים בקריאת תוכני RSS באמצעות מערכת של סימניות.
קיימות חבילות ייעודיות בשפות רבות (כדוגמת perl) אשר תפקידן לתמוך בקריאה וכתיבה בתקנים שונים של RSS.
השימוש העיקרי של ה-RSS הוא הצגה תמציתית ומסכמת של מידע שהתחדש באתר אינטרנט מבלי לבלבל את המשתמש עם התוכן הרב והקבוע שהוא כבר מכיר.
תמציתיות זו מאפשרת למשתמש לעקוב בזמן קצר אחר המתחדש באתרי אינטרנט רבים.
בשל התמציתיות של קובצי ה-RSS, קל לעשות בהם גם את השימושים הבאים:
שליחה בדואר אלקטרוני או מסרון
נגישות אינטרנט לכבדי ראייה ונתינת מידע לתוכנות נגישות מידע לעיוורים (לצד תמצות המלל גם הסרת הגרפיקה והעיצוב הנהוגה ב-RSS מועילה לנגישות לעיוורים).
RSS מהווה בנוסף תשתית של "מאחורי הקלעים" של הפודקאסטים.
כל אפליקציית פודקאסטים נגשת לכתובת שבה מאוחסן ומתעדכן קובץ הRSS.
בקובץ הRSS מופיע המידע - שם הפודקאסט, תיאורו וכתובת תמונת הנושא שלו; כמו גם מיספור הפרקים, שמותיהם, תיאורם, כתובת תמונת הנושא של הפרק וכתובת קובץ האודיו או הווידאו ממנו שומעים את הפודקאסט.
מהנדס כבן 34 ממוצא הודי בשם ראמאנתאן ו.
Guha), בהיותו עובד חברת נטסקייפ המציא קונספט לו קרא RDF Site Summary, לימים RSS 0.9, עבור הפורטל של נטסקייפ My.Netscape.Com.
גוהה התכוון לבסס את הפרוטוקול החדש על בסיס RDF (Resource Description Framework) שהיא שפה אינטרנטית פשוטה להגדרת מקורות מידע.
בהמשך, מהנדס נוסף בנטסקייפ, דן ליבי האמריקאי, פיתח בתוך מספר חודשים את הפרוטוקול לגרסה 0.91, הוריד את התלות ב-RDF ושינה את פענוח ראשי התיבות ל-Rich Site Summary כדי להדגיש את העיקר בפרוטוקול המבוסס על שיתוף ו"הבנה" של מספר תגים בסיסיים.
בסוף שנת 2000, הרעיון כבר יצא מנטסקייפ והגיע לקבוצת עבודה בשם RSS-DEV Working Group הכוללת את גוהה וחברים נוספים, בהם פעיל האינטרנט ארון סוורץ, וזו פרסמה את RSS 1.0 וחזרה לשם המקורי RDF Site Summary.
בערך באותו זמן פרסם דייב ויינר (Dave Winer) תקן לגרסה 0.92. ויינר הקים קבוצה מתחרה לגוהה וקבוצתו בהגדרת התקן החדש, וניסה לרשום את RSS כסימן מסחרי בבעלותו.
בסוף שנת 2001 נדחתה תביעה של ויינר לזכויות יוצרים על RSS.
בספטמבר 2002 פרסם ויינר את תקן RSS 2.0 וכמיטב המסורת שינה שוב את משמעות ראשי התיבות ל-Really Simple Syndication.
ההתכתשות הבלתי פוסקת בין ויינר ל-RSS-DEV Working Group הביאה ליצירת תקן מתחרה לשניהם, בשם Atom.
תקן זה התקבל על ידי IETF בשנת 2003 ופורסם בשם .
נכון ל-2010, עדיין אין תקן אחיד ומחייב לכל הדפדפנים, אך ההבדלים בין שלוש הגרסאות של ה-RSS הולכים ומצטמצמים.
rRNA (קיצור באנגלית של Ribosomal RNA; בעברית: רנ"א רִיבּוֹזוֹמִי) הוא אחד מסוגי ה-RNA הנמצאים בתאיהם של יצורים חיים.
ה-rRNA, יחד עם מספר חלבונים, הקשורים יחדיו בקשרי גופרית, מרכיב את הריבוזומים, האברונים בהם מיוצרים כל החלבונים בתא לפי תבנית הנוקלאוטידים שנושא ה-mRNA.
עקב מספרם הרב של הריבוזומים, מהווה ה-rRNA בין 80% ל-90% מהמסה הכוללת של ה-RNA בתא ומקודד על ידי גנים רבים.
בחיידק Escherichia coli קיימים שבעה גנים המקודדים ל-rRNA; באאוקריוטים פשוטים קיימים בין 100 ל-200 גנים כאלו, וביצורים מפותחים—כמה מאות.
ביצורים איקריוטיים נמצאים הגנים המקודדים ל-rRNA ברובם באזור מסוים בגנום; אל אזור זה, הקרוי לעיתים rDNA, נצמד הגרעינון, אברון שתפקידו לסנתז את הריבוזומים.
אזורי ה-rDNA מפוזרים בגנום האנושי על גבי חמישה כרומוזומים.
הריבוזום מורכב מיחידה גדולה ומיחידה קטנה; היחידות כשלעצמן מורכבות ממספר גדילי rRNA נפרדים.
מספר גדילים שונים של rRNA מקוּדדים על ידי גן בודד; גן זה עשוי לקודד ל-rRNA של היחידה הקטנה ושל היחידה הגדולה יחדיו; סידור הגדילים השונים מתבצע לאחר השעתוק.
הגנים משועתקים לשתי יחידות והריבוזום מסודרים באשכולות על גבי ה-DNA.
ריבוי הגנים ביצורים השונים שהוזכר לעיל הוא למעשה הכפלה של גנים אלו; ביצורים מפותחים קיימים מאות עותקים זהים של הגנים ל-rRNA.
לאחר שעתוק הגנים ל-rRNA נוצר באיקריוטים תעתיק המכונה pre-rRNA, "קדם rRNA".
תעתיק זה עובר מספר תהליכי עיבוד לפני קבלת ה-rRNA הסופי.
תהליכי העיבוד, המתרחשים בגרעינון, מתבצעים בעיקר על ידי RNA") snoRNA גרעינוני קטן").
חיתוך של ה-pre-rRNA לגדילים קטנים יותר.
כל גן מקודד באופן משותף, כאמור, לגדילי rRNA המשתייכים ליחידה הקטנה וליחידה הגדולה של הריבוזום.
לאחר השעתוק נחתך ה-pre-rRNA לגדילים המתאימים
ב-rRNA קיימים ריבונוקלאוטידים מיוחדים התורמים למבנה המרחבי של הריבוזום.
כך, למשל, מומר הבסיס אורציל באיזומר פסאודואורציל.
בנוסף מתבצעת מתילציה במקומות שונים ב-rRNA.
ביצורים איקריוטיים מוקדש האנזים RNA פולימראז I לשעתוקם של הגנים המקודדים ל-rRNA (את הגנים המקודדים לחלבון משעתק RNA פולימראז II, ואת הגנים ל-tRNA, וכן לסוג בודד של rRNA, משעתק RNA פולימראז III).
הקדשת אנזים ייחודי לייצור rRNA מבטיח ייצור מהיר ויעיל ואספקה שוטפת של הכמויות הרבות של rRNA הדרושות לקיום התא.
RNA פולימראז I נקשר אך ורק לקדמים השייכים לגנים של rRNA, ולפיכך "דעתו אינה מוסחת" על ידי שאר הקדמים בגנום.
גודלם של גדילי rRNA המרכיבים את היחידה הקטנה של הריבוזום נע בין 1500 ל-1900 נוקלאוטידים.
ה-rRNA של היחידה הגדולה מונה בין 2900 ל-4700 נוקלאוטידים.
ה-rRNA מהווה תשתית למבנה הריבוזום ומקנה נקודות אחיזה לחלבונים הרבים הבונים את הריבוזום.
עם זאת, ל-rRNA גם תפקיד קטליטי: הוא מזרז את התגובה המביאה ליצירת קשר פפטידי בין חומצות האמינו.
במשך שנים סברו החוקרים כי חלבוני הריבוזום אחראיים לכך; גילוי הפעילות הקטליטית של rRNA חולל מהפכה בביולוגיה המולקולרית.
rRNA חיוני, לפיכך, לבניית החלבון.
ה-rRNA הוא בעל קצב שינוי מאוד איטי, ולפיכך משמש בקביעת מרחקים פילוגנטיים (קרבה אבולוציונית) בין ממלכות ומערכות בעולם החי.
למרות הצורך בכמות רבה של rRNA בתא, התגלה כי בזבוב הפירות ובצפרדע ניתן להשתיק או למחוק כמחצית מהגנים המקודדים ל-rRNA מבלי שייגרם נזק ליצור.
RS-232 (בעבר EIA-232 ולפני כן EIA RS-232, כאשר RS הם ראשי תיבות של Recommended Standard, דהיינו "תקן מומלץ") הוא תקן תקשורת להעברה טורית של מידע בינארי בין מכשיר המשמש כמקור המידע (Data Terminal Equipment ,DTE) ומכשיר המשמש כקולט המידע (Data Circuit Equipment, DCE).
הגרסה הנוכחית שלו (הוחלה בשנת 1999) היא TIA-232-F.
התקן הופץ על ידי EIA, נפוץ בחיבורים הטוריים של המחשב.
ממשק RS232C של EIA מיועד לחבר ציוד קצה למודם, לקצבים של מודם ביתי, כולל מחבר של 25 פין.
מיועד לתקשורת של עד 15 מ' בין DTE לבין DCE, תקן זהה הוא V.24 של CCITT.
ממשק זה מוכר למשתמשי מחשבי שולחן מראשית הופעתם בשוק לפני 30 שנה ויותר.
מחשבים אישיים השתמשו בהם לחיבור למסך, למודם, למדפסות, וכן לאמצעים לאחסון נתונים, ספקי כוח אל-פסק והתקנים היקפיים אחרים.
עם הזמן תפס את מקומו של ממשק ותיק ומוכר זה, ממשק נטול-פינים המוכר בתור USB.
RQ-4 גלובל הוק הוא כלי טיס בלתי מאויש (כטב"ם) ארוך טווח לשהייה ארוכה באוויר ממשפחת High Altitude Platforms תוצרת נורת'רופ גראמן (לשעבר ראיין אירונאוטיקל) המשמש את חיל האוויר האמריקני למשימות איסוף מודיעין.
הוא דומה בייעודו ובתכנונו ל-U-2 ונבנה כמחליפו.
הגלובל הוק הוא הכטב"ם הראשון שהורשה על ידי מנהל התעופה הפדרלי (FAA) להשתמש בנתיבים אוויריים אזרחיים בארצות הברית ללא דיווח מוקדם.
אבות טיפוס של הגלובל הוק פעלו במלחמת אפגניסטן ובמלחמת עיראק.
ב-24 באפריל 2001 הגלובל הוק טס ללא הפסקה מבסיס חיל האוויר אדוארדס בארצות הברית לבסיס חיל-האוויר המלכותי האוסטרלי אדינבורו באוסטרליה, ובכך היה לכטב"ם הראשון שחצה את האוקיינוס השקט.
ב-19 ביוני 2019 הפילה איראן גלובל הוק ימי אמריקאי באזור המפרץ הפרסי.
הגלובל הוק נושא מטען ייעודי (מטע"ד) מכ"ם מִפְתָּח סינתטי (SAR) המספק הדמאה של פני השטח גם כאשר הם מוסתרים על ידי עננות או עשן, ומסוגל לזהות גם מטרות קרקעיות נעות (GMTI).
בנוסף, מצויד הגלובל הוק במטע"ד אלקטרואופטי/אינפרה אדום.
שני המטע"דים פותחו על ידי חברת ריית'יאון.
הגלובל הוק יכול לנווט אוטונומית באמצעות מערכת ניווט אינרציאלית (INS) ומערכת הניווט הלווינית GPS.
הגלובל הוק משדר את המידע הנאסף לתחנה קרקעית באמצעות תקשורת לווינית.
קיימים שני דגמים עיקריים של הגלובל הוק, ה-RQ-4A, שהוא הדגם המקורי, וה-RQ-4B, שהוא דגם גדול יותר, היכול לשאת מטען גדול ב-50%.
חיל האוויר האמריקני מתמקד כיום יותר בגרסה החדשה הזו.
סקיילד קומפוסיטס ונורת'רופ גרומן מציעים גם גרסה מוקטנת ב-50% של ה-RQ-4A, הידוע כמודל 396, כחלק מתוכנית "האנטר-קילר" .
גרמניה שקלה לרכוש גרסה של ה-RQ-4B (המכונה "אירו הוק") המצוידת במערכת לאיסוף מודיעין אותות (סיגינט) מתוצרת חברת EADS להחלפת מטוס האטלנטיק.
קנדה היא לקוחה פוטנציאלית נוספת, הבוחנת אפשרות לרכוש את הגלובל הוק למשימות סיור ימי וקרקעי כתחליף לצי מטוסי הסיור CP-140 אורורה או בנוסף להם.
הצי האמריקני הזמין שתי דוגמאות להערכת יכולות סיור ימית.
ב-28 במרץ 2006 נמסרה הגרסה הימית של ה-RQ-4A גלובל הוק, הידועה כ-N-1, לצי האמריקני.
RQ-3 דארקסטאר (RQ-3 DarkStar; מאנגלית: כוכב אפל) (כונה "טיר-3 מינוס" במהלך פיתוחו) הוא כלי טיס בלתי מאויש (כטב"ם) לאיסוף מודיעין שהופעל על ידי חיל האוויר האמריקני.
טיסת הבכורה שלו נערכה ב-29 במרץ 1996. מחלקת ההגנה הפסיקה את תוכנית הדארקסטאר בינואר 1999, לאחר שקבעה שהכטב"ם לא היה יציב מבחינה אווירודינמית ולא עמד ביעדי העלות והביצועים.
ה-RQ-3 דארקסטאר תוכנן ככטב"ם לגובה רב ולשהות ארוכה (HALE), וכלל טכנולוגית חמקנות על-מנת להקשות על גילויו.
הדארקסטאר היה אוטונומי לחלוטין: הוא יכל להמריא, לטוס למטרה שנקבעה לו, להפעיל את חיישניו, לשדר את המידע, לחזור לבסיסו ולנחות ללא התערבות אדם.
מפעילים אנושיים יכלו, אמנם, לשנות את נתיב הטיסה של הדארקסטאר ואת כיוון החיישנים שלו באמצעות תקשורת רדיו בקו ראייה או באמצעות תקשורת לוויינית.
ה-RQ-3 נשא חיישן אלקטרואופטי או מכ"ם, ויכל לשדר מידע בעת מעופו.
טיסת בכורה של האבטיפוס הראשון נערכה ב-29 במרץ 1996, אך טיסתו השנייה, ב-22 באפריל 1996, הסתיימה בהתרסקות זמן קצר לאחר ההמראה.
תכנון יציב יותר של הדארקסטאר שכונה RQ-3A עשה את טיסתו הראשונה ב-29 ביוני 1998, וביצע בסך-הכל חמש טיסות.
שני RQ-3A נוספים נבנו, אך מעולם לא טסו לפני שהתוכנית בוטלה.
הראשון מתוכם (A/V #3) מוצג כיום בגלריה הגדולה במוזיאון הטיסה בסיאטל, וושינגטון.
אף על פי שדווח כי התוכנית הסתיימה ב-28 בינואר 1999, מגזין התעופה אוויאיישן וויק דיווח באפריל 2003 שה-RQ-3 נמצא עדיין בפיתוח כ"פרויקט שחור".
דווח כי הוא הוגדל ויכולתיו שופרו.
המגזין טען עוד שדוגמאות ראשונות שימוש במלחמת עיראק.
לדיווח זה לא היה אישור מוסמך.
קבלנים: "סדנת הבואשים" של לוקהיד מרטין בפאלמדייל, קליפורניה, ובואינג בסיאטל, וושינגטון.
RQ-2 פיוניר (RQ-2 Pioneer) הוא מטוס ללא טייס שפותח במשותף על ידי תאגיד AAI והתעשייה האווירית לישראל.
הפיוניר שירת בצי האמריקני, חיל הנחתים האמריקני, וצבא ארצות הברית ופעל מבסיסים קרקעיים ומספינות.
פיתוח ה"פיוניר" היה הפרויקט הראשון של חברת "מזל"ט בע"מ", שהייתה מיזם משותף של תאגיד תדיראן והתעשייה האווירית, שהחלה לפעול ב-1985. החברה הוקמה בעקבות התחרות העזה בין שתי החברות בתחום.
החברה התמודדה במכרז של הצי האמריקני בו זכתה בינואר 1986. על פי תנאי המכרז החלק העיקרי של הייצור בוצע בארצות הברית.
תחילה נמסרו 3 מערכות הכוללת יחידת קרקע ו-8 מזל"טים ובדצמבר 1986 הוזמנו עוד שלוש מערכות.
שנה אחר כך נכנסו המערכות לשימוש מבצעי ב.
ב-1989 תדיראן נטשה את תחום הכטב"מים ומכרה את חלקה במיזם לתעשייה האווירית, שהקימה על בסיס זה מפעלה "מל"ט".
בשנת 1991, "הפיוניר" ביצע בהצלחה משימות איסוף מודיעין במהלך מלחמת המפרץ, עקב כך הוזמנו מערכות נוספות.
אחר כך גם הופעל ה"הפיוניר" גם במלחמת קוסובו, ומלחמת עיראק.
ב-2005 הפעילו הצי האמריקני וחיל הנחתים שתי מערכות פיוניר כל אחד (אחת לאימונים), כשבכל מערכת חמישה כטב"מים או יותר.
בתחילה הופעל מספינות לאיתור ואיכון מטרות לצורך ירי ארטילרי, אך משימותיו התפתחו למשימות סיור ואיסוף מודיעין, בעיקר עבור כוחות אמפיביים.
את הפיוניר ניתן לשגר בעזרת רקטה, מעוט, או ממסלול המראה.
בסיום הגיחה הפיוניר נתפס ברשת, או נעצר בעזרת וו עצירה.
הפיוניר יכול לשאת מטען ייעודי (מטע"ד) במשקל של כ-35 ק"ג ולשהות באוויר במשך 5 שעות.
הפיוניר נושא מטע"ד אלקטרואופטי או תת-אדום, ומשדר בזמן אמת את תמונת הווידאו לתחנה קרקעית באמצעות תקשורת רדיו בקו-ראייה בטווח התדרים C.
גובה פעולה מרבי 4,600 מטר
הנעה: מנוע Sachs בעל 26 כוח סוס או 19 קילוואט
זמן פעולה מקסימלי: 4 שעות
קיבולת מכל דלק: 46 ליטרים
RS-68 הוא מנוע דלק נוזלי רקטי הפועל על מימן נוזלי כדלק וחמצן נוזלי כמחמצן.
ה-RS-68 משמש בשלבו הראשון ובמאיציו של המשגר דלתא 4.
מל"ט RQ-170 סנטינל (RQ-170 Sentinel; מאנגלית:"זקיף") הוא כלי טיס בלתי מאויש חמקן שפותח על ידי לוקהיד מרטין ומופעל על ידי חיל האוויר של ארצות הברית וה-CIA במשימות סיור ואיסוף מודיעין.
ככל הנראה הוא נכנס לשירות ב-2007. ארצות הברית לא סיפקה לגביו שום מידע רשמי.
חוקרים חלוקים בדעותיהם לגבי רמת טכנולוגיית החמקנות שלו: המפלט של הסנטינל אינו מוסתר או מחופה בידי החלק האחורי של הגוף, לדלתות הגלגלים אין חיתוך זיגזג שמקשה על מעקב בדרך לנחיתה וחתך הכנף מעט מעוגל מלפנים.
יש חוקרים שסבורים שכל אלה מעידים על חמקנות פחות "מושקעת", אולי מדור קודם.
אחרים סבורים שזה דווקא סימן לחמקנות מתקדמת יותר, שמושגת פחות בגלל צורת האווירון ויותר בגלל החומרים המיוחדים מהם הוא בנוי.
על בסיס הצילומים המועטים של ה-RQ-170, מומחה התעופה ביל סוויטמן העריך כי המל"ט מצויד בחיישן אלקטרו-אופטי\אינפרא אדום ואולי במכ"ם פעיל של מערך סרוק אלקטרוני (AESA) המותקן ביריעת הבטן שלו.
הוא גם העלה השערות ששני המרכבים התחתונים מעל כנפי המל"ט עשויים להכיל קישורי נתונים וכי ניתן לתכנן את יריעת הבטן עבור מטענים מודולריים, המאפשרים להשתמש במל"ט למשימות תקיפה ו/או לוחמה אלקטרונית .
הניו יורק טיימס דיווח כי ה-RQ-170 מצויד "כמעט בוודאות" בציוד ליירוט תקשורת וכן חיישנים היפרספקטרליים רגישים ביותר המסוגלים לזהות כמויות קטנות מאוד של איזוטופים רדיואקטיביים, וכן כימיקלים אשר עשויים להעיד על קיומם של מתקני נשק גרעיני.
לפי דיווחים בתקשורת ה-RQ-170 החל לפעול באפגניסטן כחלק ממבצע חירות מתמשכת והשתתף גם במבצעים מעל פקיסטן כגון מבצע חנית נפטון וטיסות סיור מעל איראן בחיפוש עדויות לפיתוח נשק גרעיני.
האיראנים נתקלו בסנטינל לראשונה בסתיו 2007, בגזרת איספהאן; מכ"ם JY14 מתוצרת סין, שתוכנן בין השאר לאתר חמקנים, קלט החזרים חשודים; זוג מטוסי F-14 הוזנק לחקור אותם ומצא כלי מעופף חללי למראה - שתועד במצלמות האינפרא-אדום של המיירטים.
לפי הערכות, האיראנים מימשו מדיניות סריקה בה מאתרים את החמקן בלי לנעול עליו; לאחר שה-JY14 זיהה את הגעת החמקן, הופנו אליו אנטנות נוספות - אך במקום שישדרו אליו בעוצמה וינטרו אותו, כנראה שידרו לכיוונו הכללי והמפעילים רשמו מאילו זווית ומרחק כלליים הגיעו ההחזרים שיוחסו לסנטינל.
כך, עד שזוהה דפוס חד ערכי שאפשר לשייך למטוס הבלתי נראה - ולהבין מתי הוא נמצא בגזרה.
ואז בדצמבר 2011 הם שידרו שידורי לוחמה אלקטרונית בעוצמה אדירה, וניתקו את החמקן מהמשדרים שלו.
כאשר החמקן התחבר מחדש, הוא קיבל הוראות ממשדרים באיראן וכך נחת הכטב"ם RQ-170 של ה-CIA בסמוך לבסיס קשמאר בצפון מערב המדינה כאשר הוא שלם.
ארצות הברית אישרה שאכן איבדה כטב"ם מעל איראן וביקשה מאיראן להחזירו, אך הנשיא ברק אובמה סירב להצעות יועציו להשמידו או להשיבו בכוח .
להערכת מומחים, על אף שהטכנולוגיה הכלולה בחמקן עדיין מסווגת ברובה, היא כנראה נחשבת למיושנת, ולאחרונה קלט חיל האוויר האמריקאי טכנולוגיות מתקדמות יותר.
ב-10 בדצמבר 2011, איראן הודיעה כי בכוונתה לבצע הנדסה לאחור במטוס החמקן RQ-170 Sentinel שנתפס .
באפריל 2012, חיל משמרות המהפכה האסלאמי טען כי הצליח לחלץ את מכלול הנתונים שנאספו על ידי המל"ט וכרגע נמצאים בתהליך של בניית העתק של המטוס.
איראן טענה שמדינות, כולל סין ורוסיה, פנו אליה, בחיפוש אחר מידע על המל"ט.
אף על פי שגורמים רשמיים בארצות הברית הביעו דאגה מהאפשרות שסין או רוסיה יקבלו את הטכנולוגיה של המל"ט, הם מטילים ספק אם איראן תוכל לשכפל את הטכנולוגיה של המטוס, כמו גם את כמות הנתונים המודיעיניים הזמינים, בשל אמצעי הזהירות שהותקנו עבור מל"טים לא תקינים.
במאי 2014, הטלוויזיה הממלכתית האיראנית הציגה את מה שנטען כי הוא RQ-170 מהונדס לאחור.
מקורות המכירים את העיצוב של ה-RQ-170 אומרים שה-RQ-170 האיראני הוא רק דגם סטטי ולא מטוס שניתן לטוס.
בנובמבר 2014 איראן טענה כי ביצעה טיסת ניסוי מוצלחת של מטוס המבוסס על הנדסה לאחור של ה-RQ-170.
ב-10 בפברואר 2018 הופל בסמוך לכפר רופין מל"ט איראני שחדר לשטח מדינת ישראל.
ההערכות הן כי מדובר במל"ט סאעקה, המהווה חיקוי איראני ל-RQ-170.
במהלך מרץ 2021 יירט חיל האוויר שני מל"טים שהיו בדרכם לשטח ישראל על ידי מטוסי "אדיר".
המל"טים שיורטו היו גם כן חיקוי ל-RQ-170 ("שאהד 197"), בדרך להעברת אמל"ח לארגון הטרור חמאס.
על פי נתיבי הטיסה, ההערכה היא כי יעד ההעברה היה שטחי יהודה ושומרון ורצועת עזה.
ה-RS-25 שידוע גם בשם "המנוע הראשי של מעבורת החלל" (SSME), הוא מנוע רקטי ששימש במעבורות החלל האמריקאיות וגרסאות ה-RS-25D וה-RS-25E אמורות להיות בשימוש גם ב-SLS כשפיתוחן יושלם.
לאחר אסונות מעבורות החלל צ'לנג'ר וקולומביה עבר המנוע מספר שדרוגים ונקרא RS-25D.
ב-SLS בגרסאות ה-SLS השונות יש בין 3-5 מנועי RS-25.
RS-27A הוא מנוע רקטי שפועל על דלק נוזלי.
המנוע פותח על ידי בשביל לשמש בשלב הראשון של הטיל דלתא 2. RS-27A הוא גרסה משופרת של קודמו ויתרונותיו הם שהנחיר שלו הוארך כדי להגדיל את יחס שטחו, אשר מספק יעילות רבה בגובה רב.
לפני פיתוח ה-RS-27A נגזר ממנוע ה-RS-27 המנוע H-1 אשר שימש במשגרים סטורן 1 וסטורן IB.
RSA, בעבר RSA Security, היא חברת אבטחת מידע אמריקאית, המספקת כלי אבטחה לתוכנה ולתקשורת באינטרנט.
מקור שם החברה הוא בראשי התיבות של שמות מקימיה, רון ריבסט, עדי שמיר ולאונרד אדלמן, שעל שמם אף קרוי אלגוריתם ההצפנה האסימטרי RSA.
עם מוצריה של החברה ניתן למנות את הספריות הקריפטוגרפיות RSA BSAFE, ואת המכשיר SecurID המשמש לאימות זהות.
RSA נוסדה ב-1982 כחברה עצמאית בשם RSA Security Inc., וב-2006 נרכשה על ידי EMC בעבור 2.1 מיליארד דולר והפכה למחלקה בה.
המטה הראשי של החברה ממוקם בבדפורד, מסצ'וסטס, ומשרדיה ברחבי העולם פרוסים באוסטרליה, אירלנד, ישראל, הממלכה המאוחדת, סינגפור, הודו, סין, הונג קונג ויפן.
ב-1977 פיתחו רון ריבסט, עדי שמיר ולאונרד אדלמן את אלגוריתם ההצפנה RSA.
ב-1982 הם הקימו יחד חברה הנושאת את אותו שם, על מנת להרוויח מהפטנט שרשמו על האלגוריתם.
בשנת 1991 החברה פרסמה קריאה לחקר מספרי RSA.
ב-1995 הקימה RSA כחברה בת את חברת חומרת התקשורת VeriSign.
בינואר 1997 פרסמה את "אתגר DES" הראשון שלה, שהוביל לראשונה לפענוח, שפורסם בפומבי, של הודעה שהוצפנה תחת אלגוריתם DES.
ב-14 בספטמבר 2006 אישרו בעלי המניות של RSA את רכישתה בידי חברת EMC בעבור 2.1 מיליארד דולר.
ב-2009 השיקה RSA את מיזם RSA Share.
במסגרת המיזם, חלק מספריות RSA BSAFE הופצו חינמית לציבור.
כדי לקדם את המיזם, יזמה RSA תחרות תכנות שבה הפרס הראשון עמד על 10,000 דולר.
ב-2011 השיקה החברה את המוצר CyberCrime Intelligence Service, שנועד לאפשר לארגונים לזהות מחשבים, נכסי מידע וזהויות שנפגמו על ידי סוס טרויאני או התקפות מקוונות אחרות.
ב-17 במרץ 2011, כחודש לאחר השקת המוצר, פרסמה החברה כי המוצר נפרץ.
החברה טענה שההתקפה על המוצר הייתה איום מתמשך מתקדם (Advanced Persistant Threat), אף שהיו שטענו שההתקפה לא הייתה "מתקדמת".
RSM-56 בולבה הוא טיל בליסטי בין-יבשתי משוגר מצוללות של הצי הרוסי.
הטיל יכול להיות משוגר מצוללות מדגם "בוריי"וככל הנראה, גם מצוללות מדגם "טייפון".
הטיל הוכרז כמבצעי באוקטובר 2013, על גבי הצוללת יורי דולגורוקי מדגם "בוריי".
הטיל מתוכנן להיות המרכיב העיקרי בהרתעה האסטרטגית הרוסית.
ברוסיה יש הפרדה בין הגוף המתכנן ליצרן.
RS-56, בולבה תוכנן על ידי ה"מכון לטכנולוגיה טרמית במוסקבה" בהובלתו של יורי סולומונוב.
הטיל הוא טיל תלת שלבי כאשר השלב הראשון והשלב השני מונעים בדלק מוצק.
השלב השלישי, הכולל את "מנשא הרש"קים" מונע בדלק נוזלי שמאפשר לו לתמרן כדי לאפשר שחרור של כל אחד מהרש"קים לכוון מטרה אחרת.
יכולת התמרון של הטיל, יכולתו לעצב את המסלול בכלל ובמסלולים נמוכים בפרט, יכולתו לשחרר דמאים ופתיונות והקשחת הראשים הקרביים, כולל כנגד פולס אלקטרו-מגנטי.
כל אלו יחדיו נותנים לו יכולת משופרת להתמודד עם מערכות הגנה אקטיביות.
,תוכנית הפיתוח וההצטיידות במערכת ה"בולבה" היא התוכנית היקרה ביותר ברוסיה, נכון ל 2014.
פיתוח הטיל התעכב במשך מספר שנים.
אחד השיגורים שכשל יצר ספירלת ענק של תאורה שנצפתה למרחק של מאות ק"מ, בעיקר, על ידי אנשים ששהו באותה עת בנורווגיה.
מאוחר יותר, הרוסים הודיעו שלא מדובר בעב"ם, אלא שהתופעה נגרמה על ידי טיל שנכשל.
ב-2004 בוצעו 2 שיגורים שאחד מהם כשל.
ב-2006 3 כישלונות רצופים (דווח על ידי איוואן ספרונוב ואומת רשמית רק בשנת 2011.
ב-2008 3 שיגורים שמתוכם אחד נכשל.
במהלך 2014, בוצעו שיגורים בספטמבר, אוקטוברוב 28 בנובמבר.
בנובמבר -2015, (14.11.2015), שוגרו בהצלחה שני טילים, בהפרש של שניות בודדות, מתוך הצוללת Vladimir Monomakh, בזמן שהייתה בצלילה
בספטמבר 2016, שוגרו שני טילים, בהצלחה, מהצוללת יורי דולגוריוקי.
ביוני 2017 בוצע שיגור בכמות לא ידועה, מהצוללת יורי דולגוריוקי.
ב 22 במאי 2018, שוגרו ארבעה טילים ב"מטח", ממצב צלילה, מהצוללת יורי דולגוריוקי.
הטילים שוגרו בהפרשים של כארבע שניות בין טיל לטיל.
לצוללת מהדגם הזה יש 16 טילי "בולבה" שלכל אחד מהם יש יכולת לשאת עשרה ראשי קרב גרעיניים ובהתאם - יכולת להשמיד חלק ניכר מאוכלוסיית ארצות הברית.
רוסיה החליטה על מעבר לייצור סדרתי ב 2011 וככל הידוע יש בכוונתה להצטייד בכ 150 טילי "בולבה".
RS בפרסאוס (RS Persei) הוא כוכב על-ענק אדום משתנה סדיר למחצה הממוקם בצביר הכוכבים הכפול בקבוצת הכוכבים פרסאוס וחבר בצביר הפתוח NGC 884.
הכוכב בעל מסה של 12–15 מסות שמש ורדיוס של 740–800 רדיוסי שמש.
RS בפרסאוס בעל טמפרטורה של 3,470 קלווין ועוצמת הארה הגדולה פי 70,000 - 87,000 מעוצמת ההארה של השמש.
הכוכב בעל בהירות נראית משתנה בין דרגות בהירות 10-7.82 באופן סדיר למחצה עם זמן מחזור של 245 ימים.
RSSI (ראשי תיבות של: Received Signal Strength Indicator) הוא מונח בתקשורת, המתאר עצמה או הספק של אות רדיו.
RSSI בדרך כלל לא חשוף למשתמש הקצה של ההתקן המקבל.
עם זאת, עקב כך שעצמת האות עשויה להשתנות במידה רבה, וכתוצאה מכך להשפיע על תפקוד המכשיר ברשת אלחוטית, ישנם מכשירי טלפון סלולרי, מכשירי IEEE 802.11 ואחרים אשר מציגים את מדידת ה-RSSI אף למשתמשים רגילים.
RSSI לעיתים קרובות נגזר בשלב ה-IF (תדר ביניים) לפני מגבר ה-IF.
פלט RSSI לעיתים קרובות ברמת DC אנלוגי.
הוא יכול גם להימדד על ידי ADC (ממיר אנלוגי לדיגיטלי) פנימי ומהקידוד באופן ישיר, או דרך proccessor bus פנימי או היקפי.
במערכות תקשורת סלולרית מוגדרת יחידת ASU (ראשי תיבות של "Arbitrary Strength Unit") המייצגת את עוצמת האות הנקלט.
עבור כל דור בתקשורת סלולרית הנוסחה לחישוב של ה-ASU מתעדכנת בהתאם לתכונותיו של הדור.
במערכת IEEE 802.11 משמעותו של RSSI הוא עצמת האות היחסית בסביבה אלחוטית (ביחידות שרירותיות).
RSSI הוא אינדיקציה של רמת העצמה המתקבלת על ידי מקלט, אחרי השפעת האנטנה וניחות כתוצאה מכבילה (cable loss).
לכן, ככל שערך RSSI גבוה, כך האות חזק יותר.
באופן דומה, כאשר RSSI מיוצג באופן שלילי (למשל -100), ככל שהאות קרוב ל-0, עצמת האות המתקבל גבוהה יותר.
דוגמאות נפוצות הן: מערכת כרטיס סיסקו מגדירה 101 ערכים אפשריים של RSSI בין 0 ל 100 (כולל), או WiFi chipset של Atheros, שמחזיר ערכים בין 0 ל 127 (0x7f), כאשר 128 (0x80) פירושו שגיאה.
RS-24, יארס היא מערכת טילים אסטרטגית רוסית עם טיל בליסטי בין-יבשתי נייד ותת קרקעי בעל הנעה מוצקה מרובה ראשי נפץ.
פותח על ידי המכון המוסקבאי להנדסה תרמית במוסקבה בהדרכתו של יורי סולומונוב.
יארס הוא פיתוח של מערכת הטילים Topol-M .
מאפיינים טקטיים וטכניים אינם נחשפים.
בעתיד, הוא אמור להחליף את UR-100N ויחד עם Topol-M להוות את הבסיס לכוח הפגיעה של חיל הטילים האסטרטגיים של רוסיה.
על בסיס ה-RS-24 Yars בוצע פיתוח מערכת טילי הרכבת הקרביים ברגוזין .
נכון לעכשיו, הופסק פיתוח מערכת טילי הרכבת הקרביים "ברגוזין".
RPM (שם מלא: Records, Promotion, Music; לעיתים נקרא RPM Weekly ו-RPM Magazine) היה מגזין קנדי שהציג מצעדי מוזיקה של שירים ואלבומים של קנדה.
המגזין נוסדה על ידי וולט גראליס בפברואר 1964, בתמיכת איש העסקים הקנדי, סטן קלייס .
המגזין הפסיק את פעילותו בנובמבר 2000.
המגזין פרסם מצעדי מוזיקה של סינגלים ואלבומים, בין היתר היו המצעדים:
מצעד הדאנס (לעיתים כמצעד 30 שירי הדיסקו)
מצעד שירי הרוק/אלטרנטיבי (מאז 11 ביוני 1995)
בשבועות הראשונים של המגזין, המגזין פרסם מצעדי מוזיקה בהתבסס רק על מספר תחנות רדיו מובילות בקנדה.
המצעד הארצי הראשון הוצג בגיליון של 22 ביוני 1964 (כאשר "Chapel of Love" של The Dixie Cups הופיע בראש מצעד הסינגלים).
עד להצגת המצעד הארצי, מצעד המוזיקה של CHUM נחשב כמצעד המוזיקה הלאומי דה פקטו.
המגזין היה אחראי על פרסי RPM, שזוכיהם נבחרו על ידי קהל קוראי המגזין, ב-1964–1966. ב-1970, התקיים טקס פרסי עלה הזהב, שמאוחר יותר שינה את שמו לטקס פרסי ג'ונו.
RRR (ראשי תיבות של Rise Roar Revolt; הופץ בישראל בשם המרד הגדול) הוא סרט דרמת פעולה אפית בשפת טלוגו מ-2022 בבימויו של ס.
רג'אמולי , שכתב את התסריט עם וי.
הוא הופק על ידי די.
בסרט מככבים ראמה ראו , ראם צ'ארן , אג'אי דבגן, אליה בהאט, שרייה סאראן, סאמוטיראקאני, ריי סטיבנסון, אליסון דודי ואוליביה מוריס.
זהו סיפור בדיוני על שני מהפכנים הודים מהחיים האמיתיים, אלורי סיטארמה ראג'ו (אנ') וקומרם בהים (אנ'), ומאבקם בראג' הבריטי.
בעלילה, המתרחשת בשנת 1920, נחקרת התקופה הלא מתועדת בחייהם, שבה שני המהפכנים בחרו לפעול בחשאיות לפני שהחלו במאבק לשחרור ארצם מהבריטים.
הסרט נעשה בתקציב של כ-69 מיליון דולר, והפך לסרט ההודי היקר ביותר עד ליציאתו.
הסרט תוכנן בתחילה לצאת לאקרנים ב-30 ביולי 2020, ונדחה מספר פעמים עקב עיכובים בהפקה ובגלל מגפת הקורונה.
הסרט יצא לאקרנים ב-25 במרץ 2022, וזכה לביקורות חיוביות של מבקרים עם שבחים על ההופעות, במיוחד של ראמה ראו וצ'אראן, והתסריט מאת רג'אמולי.
עם הכנסות של כ-30 מיליון דולר ברחבי העולם ביומו הראשון, הסרט שבר את השיא של יום הפתיחה הגבוה ביותר שזכה לו סרט הודי.
הסרט התגלה כסרט הרווחי ביותר בשוק הביתי שלו, לפי אנדרה פרדש וטלנגאנה, והכניס למעלה מ-52 מיליון דולר.
הוא עלה על סרטו הקודם של רג'אמולי, "בהובאלי: המסקנה", סרט המשך לסאגת הפנטזיה של הבמאי בת שני חלקים .
הסרט הכניס 165 מיליון דולר ברחבי העולם, וקבע כמה שיאי קופות לסרט הודי, כולל הסרט השלישי ברווחיותו בהודו (בתחרות צמודה עם KGF 2 בשפת הקנאדה) והסרט ההודי המכניס ביותר ביפן והשלישי בארצות הברית.
ב-2023 השיר "naatu naatu" מתוך הסרט זכה בפרס גלובוס הזהב לשיר הטוב ביותר ובפרס האוסקר לשיר הטוב ביותר בטקס פרסי האוסקר ה-95, מה שהפך אותו לשיר ההודי הראשון שזכה באוסקר.
סיפור מסעם של שני מהפכנים שנלחמים בבריטים בשנות העשרים של המאה ה-20. האחד עושה זאת מתוך המערכת, והשני מחוצה לה.
כאשר דרכיהם מצטלבות, הם מחליטים לעזור זה לזה.
בתקופת הראג' הבריטי בשנת 1920, המושל סקוט בוקסטון ואשתו קתרין מבקרים ביער באדילבאד, שם הם חוטפים את מאלי, ילדה צעירה בעלת כישרון אמנותי משבט הגונד.
מנהיג השבט קומרם בהים, יחד עם עוד שני חברי השבט, יוצא לדלהי על מנת להחזיר אותה כאשר הוא מתחזה למוסלמי בשם אחטאר.
הניזאמט מהיידראבאד אשר אוהד את הראג' הבריטי, מזהיר את משרדו של המושל סקוט מפני הסכנה הממשמשת ובאה.
קתרין, שלא נרתעת, מגייסת את א.
ראמה רג'ו, שוטר אימפריאלי הודי שאפתן על מנת לדכא את האיום.
מובטח לו שאם יביא את המנהיג בחיים הוא יזכה להתמנות לקצין בכיר.
בחיפוש אחר רמזים למי שמתכנן לפגוע בראג', ראג'ו ודודו וונקטסווארולו משתתפים בכמה מפגשים בעד עצמאות שבהם הוא מעמיד פנים שהוא תומך בעצמאות.
עוזרו הפתי של בהים, לאצ'ו, נוגס בפיתיון של ראג'ו, ומנסה לגייס אותו למזימה של בהים.
לפני שהוא לוקח את ראג'ו לבהים, לאצ'ו מגלה את זהותו של ראג'ו ונמלט.
זמן קצר לאחר מכן, בהים ו-[ראג'ו נתקלים זה בזה, לא מודעים לנאמנותם המנוגדת.
תוך כדי עבודה משותפת להצלת ילד מתאונת רכבת, הם נהפכים לחברים טובים.
ראג'ו מסייע לבהים בחיזור אחר אחייניתו הבריטית של סקוט ג'ני, בלי לדעת שהאג'נדה של בהים היא לחדור למעונו של סקוט.
כאשר ג'ני לוקחת את בהים לביתה, בהים מאתר את החדר שבו מאלי מוחזקת בשבי ומבטיח לשחררה.
ראג'ו מאתר את לאצ'ו ותופס אותו.
בזמן החקירה, לאצו לוכד קרייטת מפוספס, נחש ארסי אותו הוא משסה בראג'ו; לאחר מכן הוא מזהיר אותו מפני מותו הקרוב וכי הנסיוב ידוע רק לאלים.
המום, רג'ו ניגש לבהים, שמיד מטפל בו.
רג'ו מבחין במאפיינים דתיים דומים בין לאצ'ו ובהים, ומסיק את כוונותיו האמיתיות.
עם זאת, בהים עצמו חושף את זהותו השבטית ואת המשימה שלו, מבלי לדעת את זהותו האמיתית של ראג'ו.
באירוע לכבוד סקוט, אנשיו של בהים נכנסים לביתו עם משאית מלאה בחיות בר, ביניהם טיגריסים, זאבים ואיילים מה שיוצר הרס והרג רב בקרב האורחים.
החיות פוגעות בשומריו של סקוט, ומאפשרות לבהים להשיג לזמן קצר את העליונות על מנת לשחרר את מאלי; עם זאת, ראג'ו מגיע והם נלחמים לזמן קצר אך בהים נאלץ לוותר כאשר סקוט מאיים להרוג את מאלי.
בעת ההלקאה הפומבית של בהים, ראג'ו מנסה לשכנע אותו לחזור בו ממעשיו; בהים בוחר בהלקאה במקום זאת.
בהים שר למרות פציעותיו הקשות, ומסית את הקהל הנאסף למרד.
המהומה מאירה עוד יותר את ראג'ו, שמזהה לבסוף את מעשיו הפזיזים.
נחוש להציל את בהים, רג'ו משכנע את סקוט להוציא להורג את בהים בסודיות, תוך שהוא מכין מארב להצלתו.
עם זאת, סקוט מגלה את התוכנית.
בזמן שהציל את מאלי מאנשיו של סקוט, ראג'ו נפצע קשה.
בהים, ששחרר את עצמו, מפרש בטעות את מעשיו של ראג'ו כניסיון להרוג את מאלי; הוא מכה אותו ונמלט איתה, מה שמוביל ללכידתו של ראג'ו.
חודשים לאחר מכן, בהים, שמסתתר עם קבוצתו ומאלי בעיר העתיקה של אוטר פרדש, עומד להיחשף על ידי השלטונות הקולוניאליים.
הוא ניצל ברגע האחרון מחשיפה כאשר ארוסתו של ראג'ו, סיטה, מסלקת את כולם בטענה שיש מגפת אבעבועות שחורות.
לא מודעת לזהותו של בהים, היא חושפת את מטרותיו האנטי-קולוניאליות של ראג'ו ואת הוצאתו להורג הממשמשת ובאה.
בסיועה האוהד של ג'ני, בהים מסתנן לצריפים שבהם ראג'ו עצור ומשחרר אותו.
הזוג נסוג ליער סמוך, שם הם מחסלים חיילים עם חץ וקשת שנלקחו מממקדש לאל ראמה וחנית.
לבסוף הם משליכים אופנוע בוער לתוך המחסנים של הצריפים המלאים ב-TNT דבר הגורם לשריפה והתמוטטות הבניין.
בהים גונב מטמון של רובים עבור ראג'ו לפני שהצריפים נהרסים.
הפיצוץ שלאחר מכן הורג חיילים רבים ואת אשתו של סקוט קתרין.
סקוט פצוע, ראג'ו גורם לבהים להוציא אותו להורג עם רובה בריטי, תוך הגשמת מטרותיהם.
רם מתאחד עם סיטה, ובהים מתאחד עם ג'ני ומשפחתו.
כדי לציין את סיום המשימה המוצלחת, ראג'ו מבקש מבהים להביע משאלה שהוא יכול להעניק; בהים מבקש מראג'ו ללמד אותו ואת הכפר שלו להגן על עצמם, מאלי חוזרת ומתאחדת עם אמה.
פרסקטגוריהמועמד(ים)תוצאהפרס סטלייטהסרט הטוב ביותר - קומדיה או מחזמרRRRעיצוב ההפקה הטוב ביותרסאבו סירילהשיר המקורי הטוב ביותר"Naatu Naatu" – קאלה בהיירווה, מ.מ.
קירוואני ורהול סיפליגונג'הסאונד הטוב ביותר (עריכה ומיקס)רגהונת' קמיסטי, בולוי קומאר דולוי, ורהול קארפההאפקטים הוויזואליים הטובים ביותרסריניוואס מוהאןפרס גלובוס הזהבהשיר המקורי הטוב ביותר"Naatu Naatu" – קאלה בהיירווה, מ.מ.
קירוואני ורהול סיפליגונג'הסרט הזר הטוב ביותרRRRפרס אוסקרהשיר המקורי הטוב ביותר"Naatu Naatu" – קאלה בהיירווה, מ.מ.
RR (מעוצב: RЯ או R∞Я) הוא מיני-אלבום הראשון המשותף של הזמרת-יוצרת הספרדית רוסליה והזמר הפוארטו ריקני ראו אלחנדרו.
המיני-אלבום יצא לאור ב-24 במרץ 2023, על ידי חברות התקליטים קולומביה רקורדס, סוני מיוזיק לטין ו-Duars.
באוגוסט 2021, החלו לצוץ שמועות שרוסליה וראו אלחנדרו נראו יחד בפומבי על ידי פפראצי וכי החלו לצאת.
הזוג אישרו את מערכת היחסים שלהם עם תמונות של השניים חוגגים יחד את יום הולדתה ה-28 של רוסליה.
במאי 2022, אלחנדרו אמר למגזין בילבורד שהם עבדו יחד באולפן הקלטות ויש להם כמה וכמה שירים שהם צפויים להוציא במשך.
רוסליה אישרה זאת בראיון למגזין בילבורד בראיון אישי משלה בנובמבר.
ב-13 במרץ 2023, הכריזו הזוג על צאת המיני-אלבום, יחד עם עטיפתו, רשימת הרצועות ותאריך היציאה ברשתות החברתיות שלהם.
+ תאריכי יציאות לאור ופורמטים עבור RRאזורתאריך יציאהפורמטחברת תקליטיםמקורכלל העולם24 במרץ 2023הורדה דיגיטלית • הזרמת מוזיקהקולומביה • סוני מיוזיק לטין • Duars
RS-26 רובז' SS-X-31 או SS-X-29B (גרסה אחרת של SS-27), הוא טיל בליסטי בין יבשתי בעל דלק מוצק המיוצר ברוסיה, המצויד ברש"ק MIRV או MaRV תרמו-גרעיני.
הטיל נועד גם להיות מסוגל לשאת את הנשק ההיפרסוני אוונגרד.
ה-RS-26 מבוסס על RS-24 יארס, ומהווה גרסה קצרה יותר של ה-RS-24 עם שלב אחד פחות.
תהליך הפיתוח של ה-RS-26 היה דומה במידה רבה לזה של ה-RSD-10 Pioneer, נגזרת מקוצרת של ה־RT-21 Temp 2S.
לפי ההערכות, לפריסה של ה-RS-26 יש השפעה אסטרטגית דומה לזו של ה-RSD-10.
לאחר כישלון ראשוני ב-2011, הוא הושק בהצלחה מהקוסמודרום פלסצק ב-26 במאי 2012, פגע במטרה שלו בקורה במרחק 5,800 ק"מ משם מספר דקות לאחר מכן.
בדיקות מוצלחות נוספות בוצעו מקפוסטין יאר ועד שרי שגן ב-2012 ו-2013. עם זאת, בשנת 2018 דווח כי הפיתוח של ה-RS-26 הוקפא עד 2027 לפחות, כאשר המימון הופנה להמשך פיתוח של רכב הגלישה ההיפרסוני של אוונגרד.
ב-21 בנובמבר 2024, במסגרת מלחמת אוקראינה–רוסיה דיווח חיל האוויר האוקראיני שרוסיה תקפה מטרה בדניפרו באמצעות טיל RS-26 ששוגר מהעיר אסטרחן לטענתם, הנמצאת באזור הגבול רוסיה–קזחסטן.
קרן הסטטיסטיקה על כדורגל היא ארגון בין-לאומי המוקדש לאיסוף סטטיסטיקות על כדורגל.
הקרן שמה לה למטרה לבנות ארכיון מקיף של מידע הקשור לכדורגל מכל רחבי העולם.
אתר האינטרנט של RSSSF מכיל סטטיסטיקות הקשורות לכדורגל בצורת רשימות ללא הערות פרשניות והוא מתוחזק על ידי תורמים מתנדבים.
הוא נחשב לאחת ממאגרי המידע הסטטיסטיים הציבוריים המלאים ביותר בעולם בתחום הכדורגל, ומכיל כמעט כל פיסת מידע היסטורי.
לפי מייסדיו, המיזם הוקם בינואר 1994 על ידי שלושה משתתפים קבועים בקבוצת Rec.Sport.Soccer (RSS) ב-Usenet: לארס ארווס, קנט הדלונדה וקארל סטוקרמנס.
בתחילה נקרא הארגון "יסוד סטטיסטיקות כדורגל צפון אירופי Rec.Sport.Soccer", אך ההתייחסות הגאוגרפית הוסרה ככל שהחברות מאזורים אחרים גדלה.
ל-RSSSF יש חברים ותורמים מכל רחבי העולם והוא הוליד שבעה פרויקטי ביניים המוקדשים לעקוב מקרוב אחר ליגות של מדינת הפרויקט.
פרויקטי הביניים מוקדשים לאלבניה, ברזיל, דנמרק, נורווגיה, רומניה, אורוגוואי, ונצואלה ומצרים.
בנובמבר 2002, השירות הפולני 90minut.pl הפך לענף הרשמי של RSSSF פולין.
פרס שחקן השנה של Rec.Sport.Soccer היה פרס כדורגל שנתי שהוענק על ידי הארגון.
הוענק לראשונה ב-1992, הקוראים של קבוצת החדשות הצביעו בפורמט דומה לזה של כדור הזהב של פראנס פוטבול.
הוא הכיר בשחקן הטוב בעולם והופסק לאחר מהדורת 2005.
+ זוכי הפרס שנה מקום שחקן קבוצה קולות1992ראשון מרקו ואן באסטןמילאן207שני חריסטו סטויצ'קובברצלונה87שלישי פטר שמייכלמנצ'סטר יונייטד621993ראשון רוברטו באג'ויובנטוס407שני רומאריוברצלונה295שלישי דניס ברגקאמפאינטר מילאנו1781994ראשון רומאריוברצלונה269שני חריסטו סטויצ'קובברצלונה254שלישי פאולו מלדינימילאן1581995ראשון ג'ורג' ואהמילאן153שני פאולו מלדינימילאן102שלישי פטריק קלייברטאייאקס881996ראשון רונאלדוברצלונה348שני אלן שיררניוקאסל יונייטד241שלישי מתיאס זאמרבורוסיה דורטמונד2151997ראשון רונאלדואינטר מילאנו276שני זינדין זידאןיובנטוס129שלישי גבריאל בטיסטוטהפיורנטינה751998ראשון זינדין זידאןיובנטוס|align="center"|335|-
|style="background-color: gold" |ראשון| לואיש פיגו|ריאל מדריד648שני זינדין זידאןיובנטוס535שלישי ריבאלדוברצלונה2722001ראשון מייקל אואןליברפול288שני לואיש פיגוריאל מדריד234שלישי ראולריאל מדריד2162002ראשון רונאלדוריאל מדריד447שני רוברטו קרלוסריאל מדריד371שלישי זינדין זידאןריאל מדריד3412003ראשון פאבל נדבדיובנטוס818שני תיירי הנריארסנל540שלישי זינדין זידאןריאל מדריד3502004ראשון רונאלדיניוברצלונה437שני אנדריי שבצ'נקומילאן329שלישי דקוברצלונה2972005ראשון רונאלדיניוברצלונה|align="center"|482'''שני פרנק למפארדצ'לסי281שלישי סטיבן ג'רארדליברפול191
+ מספר זכיות לפי קבוצה קבוצה מספר שחקנים מספר זכיות ברצלונה45 יובנטוס33 ריאל מדריד22 מילאן22 אינטר מילאנו11 ליברפול11
RTFM הם ראשי תיבות באנגלית של המשפט (בתרגום לעברית: "קרא את המדריך המזוין"), הקורא למשתמש לקרוא את חוברת ההדרכה המצורפת לרוב למוצר.
על מנת להימנע משימוש במילה Fucking הנחשבת לגסה הוצעו לביטוי מספר חלופות אפשריות: , "Read The Flaming Manual" או "Read The Freakin' Manual".
הביטוי RTFM משמש בקבוצות דיון לתמיכה טכנית כתשובה קצרה למשתמשים השואלים שאלה שהתשובה עליה כתובה (לכאורה) בבירור במדריך למשתמש.
הראשונים שהשתמשו במונח הזה היו חיילי ארצות הברית בשנות הארבעים של המאה העשרים, לאחר שהצבא החל להפיק מדריכי הפעלה (Field Manuals) למשימות שגרתיות.
לאחר מכן נקשר הביטוי לתעשיית המחשבים.
"תסמונת" RTFM היא התופעה שבה אנשים שנעזרים במכשירים שונים (ובמיוחד במחשבים) אינם טורחים כלל או כמעט בכלל לקרוא את ההוראות במדריך למשתמש.
תופעה זו גורמת נזקים כספיים משמעותיים לחברות המייצרות ובמיוחד לחברות התוכנה, שנאלצות לתת תמיכה לנושאים המופיעים במערכת העזרה.
ברוב המקרים תוצאות ההתעלמות מההוראות הן כספיות (הן עבור הלקוח שביזבז את זמנו והן עבור מרכז התמיכה) ונפשיות (בעיקר לחץ נפשי) בלבד, אולם במקרים חמורים עלולים להיגרם נזקים של ממש, במיוחד במקרים בהן ההוראות האמורות הן הוראות בטיחות שאי יישומן עלול להוביל לפגיעה בגוף או ברכוש.
במקרים אחרים (למשל בהפרת זכויות יוצרים של אתרים באינטרנט) התופעה עשויה להוביל לעבירות פליליות.
(ראשי תיבות של Reverse transcription polymerase chain reaction, בעברית: תגובת שרשרת פולימראזית עם שעתוק לאחור) היא טכניקה מעבדתית המשמשת בביולוגיה מולקולרית להגברת רצפי RNA.
הטכניקה מבוססת על שעתוק לאחור של רצפי RNA ל DNA ולאחר מכן PCR – הכפלת מקטע DNA ספציפי מספר רב של פעמים ליצירת אמפליקון.
בכל היצורים המידע הגנטי אצור בחומצות הגרעין הגנומיות.
רצף חומצות הגרעין מכילות גנים המקודדים לחלבונים וכן מקטעים ארוכים שאינם מקודדים לחלבונים.
בכל היצורים אין כל הגנים מבוטאים (כלומר משועתקים ל- mRNA) באותה העת.
כך לדוגמה, בחיידקים מבוטאים גנים לפירוק חומרי תזונה שונים (כמו לקטוז) רק כאשר החומר מצוי בסביבת החיידק.
באופן דומה, ביצורים רב תאיים חלבונים שונים מבוטאים בסוגים שונים של תאים, כך לדוגמה אינסולין מיוצר אך ורק בתאי בטא שבלבלב.
מאחר ש-mRNA מתורגם לחלבון יש חשיבות רבה בחקר רצפו, רק על ידי בדיקת רצף mRNA ניתן רצף החלבון כיוון שרצף הDNA מכיל אלמנטים שאינם מבוטאים בחלבון כגון אינטרונים בנוסף גנים רבים עוברים שחבור חליפי כך שרצף DNA יחיד יכול ליצור מספר חלבונים.
RT-PCR מבוסס על שני שלבים עיקריים: